**2021. GADA GROZĪJUMI JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS KODEKSA (*STCW* KODEKSA) A DAĻĀ**

**(Rezolūcija MSC.487(103))**

###### REZOLŪCIJA MSC.487(103)

**(pieņemta 2021. gada 13. maijā)**

**GROZĪJUMI JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS KODEKSA (*STCW* KODEKSA) A DAĻĀ**

KUĢOŠANAS DROŠĪBAS KOMITEJA,

ATSAUCOTIES uz Konvencijas par Starptautisko Jūrniecības organizāciju 28. panta b) punktu par Komitejas funkcijām;

ATSAUCOTIES ARĪ UZ 1978. gada Starptautiskās konvencijas par jūrnieku sagatavošanas, sertificēšanas un sardzes pildīšanas standartiem (turpmāk – “1978. gada *STCW* konvencija”) XII pantu un I/1.2.3. noteikumu par Jūrnieku sagatavošanas, sertificēšanas un sardzes pildīšanas kodeksa (turpmāk – “*STCW* kodekss”) A daļas grozīšanas procedūrām;

ŅEMOT VĒRĀ to, ka visas amata pozīcijas “elektromehāniķis”, kas ieviesta saskaņā ar 2010. gada grozījumiem (Manilas grozījumi), funkcijas ir paredzētas “operatīvajā līmenī”;

IZSKATĪJUSI savā 103. sesijā *STCW* kodeksa A daļas grozījumus, kas ierosināti un izplatīti saskaņā ar 1978. gada *STCW* konvencijas XII panta 1. punkta a) apakšpunkta i) daļu,

1. PIEŅEM saskaņā ar 1978. gada *STCW* konvencijas XII panta 1. punkta a) apakšpunkta iv) daļu *STCW* kodeksa grozījumus, kuru teksts iekļauts šīs rezolūcijas pielikumā;

2. NOSAKA saskaņā ar 1978. gada *STCW* konvencijas XII panta l. punkta a) apakšpunkta vii) daļas 2. punktu, ka minētie *STCW* kodeksa grozījumi ir uzskatāmi par pieņemtiem 2022. gada 1. jūlijā, ja vien vairāk nekā viena trešdaļa dalībvalstu vai dalībvalstis, kuru tirdzniecības flotes kopā veido ne mazāk kā 50 % no visas pasaules 100 BRT un lielākas bruto tilpības kuģu tirdzniecības flotes kopējās bruto tilpības, līdz minētajam datumam Organizācijas ģenerālsekretāram nav darījušas zināmus savus iebildumus pret šiem grozījumiem;

3. AICINA dalībvalstis ņemt vērā to, ka saskaņā ar 1978. gada *STCW* konvencijas XII panta 1. punkta a) apakšpunkta ix) daļu pielikumā iekļautie *STCW* kodeksa grozījumi stājas spēkā 2023. gada 1. janvārī pēc tam, kad tie būs pieņemti saskaņā ar šīs rezolūcijas 2. punktu;

4. MUDINA dalībvalstis agrīnā posmā īstenot *STCW* kodeksa A-I/1. iedaļas grozījumus;

5. LŪDZ ģenerālsekretāru saistībā ar 1978. gada *STCW* konvencijas XII panta 1. punkta a) apakšpunkta v) daļu nosūtīt šīs rezolūcijas un pielikumā iekļautā grozījumu teksta apliecinātas kopijas visām 1978. gada *STCW* konvencijas dalībvalstīm;

6. KĀ ARĪ LŪDZ ģenerālsekretāru šīs rezolūcijas un tās pielikuma kopijas nosūtīt tiem Organizācijas biedriem, kas nav 1978. gada *STCW* konvencijas dalībvalstis.

###### PIELIKUMS

**GROZĪJUMI JŪRNIEKU SAGATAVOŠANAS, SERTIFICĒŠANAS UN SARDZES PILDĪŠANAS KODEKSA (*STCW* KODEKSA) A DAĻĀ**

**I NODAĻA**

**STANDARTI, KAS ATTIECAS UZ VISPĀRĒJIEM NOTEIKUMIEM**

1. A-I/1. iedaļā 1.3.1. apakšpunktu jēdziena “operatīvais līmenis” definīcijā aizstāj ar šādu tekstu:

“1.3.1. darbu, kuru uz jūras kuģa veic personas, kas pilda navigācijas sardzes vai mašīntelpas sardzes virsnieka pienākumus vai periodiski bez apkalpes esošās mašīntelpās norīkota dežūrmehāniķa pienākumus, vai elektromehāniķa vai radiosakaru operatora pienākumus, un”

Jūrnieku sagatavošanas, sertificēšanas un sardzes pildīšanas kodeksa (*STCW* kodeksa) A daļas grozījumu, kurus 2021. gada 13. maijā savā 103. sesijā Starptautiskās Jūrniecības organizācijas Kuģošanas drošības komiteja pieņēmusi saskaņā ar 1978. gada Starptautiskās konvencijas par jūrnieku sagatavošanas, sertificēšanas un sardzes pildīšanas standartiem XII panta 1. punkta a) apakšpunkta iv) daļu un kuri izklāstīti rezolūcijas MSC.487(103) pielikumā (un kuru teksta oriģināls deponēts Starptautiskās Jūrniecības organizācijas ģenerālsekretāram), teksta APSTIPRINĀTA KOPIJA.

|  |  |  |
| --- | --- | --- |
| Starptautiskās Jūrniecības organizācijas ģenerālsekretārā vārdā: | |  |
| Londona, |  |  |
| (J/12333 (A/C/E/F/R/S)) | |  |